EkBass/fiwiki-20250220-pages-articles huggingface dataset:
Salamis (kunta)

Salamis ( eli Δήμος Σαλαμίνος, Dímos Salamínos) on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 96,09 neliökilometriä ja väkiluku 39 283 (vuonna 2011). Kunnan kuntakeskus on Salamis. Salamiin kunta käsittää koko Salamiin saaren. Sen lisäksi siihen kuuluvat seuraavat pienet saaret: Ágios Geórgios, Arpidóni, Atalánti, Gaïdoúri, Kanákia, Léros, Megáli Kyrá, Mikrí Kyrá, Péra, Peristéria, Revythoúsa ja Trínisa. Saaret sijaitsevat Saroninlahdessa Ateenan länsipuolella ja kuuluvat Argo-Saronisiin saariin. Nykyinen Salamiin kunta muodostui, kun Salamis ja Ampelákia yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Salamiin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ampelákia Ampelákia Ampelákia 4 710 Kynosoúra 152 Spithári 136 Selínia Atalánti (saari) 0 Selínia 2 509 Yhteensä: 7 507 Salamis Aiánteio Aiánteio 4 860 Dimítrani 96 Gaïdoúri (saari) 0 Kanákia 206 Kolónes 153 Maroúdi 141 Kanákia (saari) 0 Péra (saari) 0 Peristéria (saari) 0 Pérani 226 Peristéria 206 Trínisa (saari) 0 Salamis Ágios Geórgios (saari) 0 Arpidóni (saari) 0 Batsí 235 Ellinikó 58 Léros (saari) 0 Megáli Kyrá (saari) 0 Mikrí Kyrá (saari) 0 Faneroménin luostari (Moní Koimíseos Theotókou Faneroménis) 27 Revythoúsa (saari) 0 Salamis (Salamína) 25 370 Stenó 198 Yhteensä: 31 776 Yhteensä: 39 283 == Lähteet == == Aiheesta muualla == * Δήμος Σαλαμίνος. Salamiin kunnan verkkosivut. *
Rujo

Rujo oli suomalainen elektronista musiikkia esittänyt yhtye. Yhtyeen jäsenet olivat Timo Laru, Riku Peltomaa ja Sami Rannila. Yhtyeen yksi tunnetuimmista kappaleista on "James Portsari ja lupa tappaa", joka pysyi vuonna 1992 Suomen singlelistalla kolmen viikon ajan viikoilla 21–23, joista paras sijoitus oli 11. sija viikolla 22. ==Lähteet== Luokka:Suomalaiset elektronisen musiikin yhtyeet Luokka:Suomalaiset huumoriyhtyeet
Booty (kappale)

Booty on yhdysvaltalaisen laulaja-lauluntekijä Jennifer Lopezin kappale hänen kahdeksannelta, A.K.A.-studioalbumilta. Kappaleen sanoittivat ja tuottivat Cory Rooney, Lopez, sekä Benny Medina, vastaavien sanoittajien ollessa Chris Brown, Asia Bryant, Pitbull, Diplo, Lewis D. Gittus, Tedra Renee Wilson, ja Danny Omerhodic. "Booty" sisältää samanlaisuuksia Diplo & Swickin kappaleen "Dat a Freak" kanssa, ja sillä vierailee Lopezin pitkäaikainen yhteistyökumppani Pitbull. "Booty" julkaistiin albumin kolmantena singlenä syyskuussa 2014. Alun perin kappaleen nimi oli "Big Booty". Kappale on kategorialtaan dance-kappale Lähi-idän musiikkivaikutteilla. "Booty" esitettiin ensimmäisen kerran Lopezin kriitikoille järjestämässä kuuntelutilaisuudessa. Kappale sai pääosin positiivisen vastaanoton musiikkikriitikoilta. ==Lähteet== Luokka:Vuoden 2014 kappaleet Luokka:Jennifer Lopezin kappaleet
Spétses (kunta)

Spétses ( eli Δήμος Σπετσών, Dímos Spetsón) on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 27,121 neliökilometriä ja väkiluku 4 027 (vuonna 2011). Kunnan kuntakeskus on Spétses. Spétseen kunta käsittää koko Spétseen saaren. Sen lisäksi siihen kuuluvat pienemmät saaret Falkonéra, Spetsopoúla ja Velopoúla. Saaret sijaitsevat Argoksenlahdessa ja kuuluvat Argo-Saronisiin saariin. == Kunnan osat == Spétseen kunta muodostuu seuraavista kylä- ja kaupunkiyhdyskunnista ja asutuksista: Kylä, kaupunki tai muu asutus Väkiluku (2011) Ágioi Anárgyroi 18 Kouzoúnos 4 Ligonéri 4 Moní Agíon Pánton (luostari) 0 Spétses 4 001 Spetsopoúla (saari) 0 Velopoúla (saari) 0 Yhteensä: 4 027 == Lähteet == == Aiheesta muualla == * Δήμος Σπετσών . Spétseen kunnan verkkosivut. *
Troizinía-Méthana

Troizinía-Méthana ( eli Δήμος Τροιζηνίας-Μεθάνων, Dímos Troizinías-Methánon) on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 241,1 neliökilometriä ja väkiluku 7 143 (vuonna 2011). Kunnan kuntakeskus on Galatás. Troizinía-Méthana sijaitsee Saroninlahden rannalla Peloponnesoksen niemimaan koillisosassa. Se muodostaa Saarten alueyksikön ainoan mantereella sijaitsevan osan sekä ainoan Attikan hallinnollisen alueen mantereella sijaitsevan osan, joka ei sijaitse perinteisen Attikan alueella. Kunta syntyi, kun kunnat Méthana ja Troizína yhdistyivät vuoden 2011 alussa Kallikrates-suunnitelman mukaisesti. Kunnan nimi oli aluksi Troizinía ja vuodesta 2014 lähtien Troizinía-Méthana. Kunta on saanut nimensä sen alueella sijainneesta antiikin aikaisesta Troizenin kaupungista sekä kuntaan kuuluvasta Méthanan niemestä. == Kunnan osat == Vuoden 2011 kuntauudistuksesta lähtien Troizinía-Méthanan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Méthana Kounoupítsa Ágios Geórgios 46 Ágios Nikólaos 8 Kounoupítsa 75 Makrýlongos 24 Palaiá Loutrá 25 Kypséli Methánon Ágioi Theódoroi 45 Kypséli 47 Loutropóli Methánon Dritsaíika 205 Méthana 892 Megalochóri Kaiméni Chóra 21 Megálo Potámi 25 Megalochóri 115 Vathý 129 Yhteensä: 1 657 Troizína Áno Fanári Agía Eléni 159 Áno Fanári 128 Dryópi Chóra 37 Dryópi 239 Kalloní 669 Mýlos 1 Neratziá 0 Nisída 2 Skapéti 94 Galatás Agía Sotíra 302 Galatás 2 195 Saronís 9 Vlachaíika 16 Karatzás Karatzás 287 Zervaíika 16 Taktikoúpoli Ágios Konstantínos 60 Aktí Agápis 2 Metamórfosi 75 Psífta 32 Taktikoúpoli 250 Výdi 12 Troizína Ágios Geórgios 228 Troizína 673 Yhteensä: 5 486 Yhteensä: 7 143 == Lähteet == == Aiheesta muualla == * Δήμος Τροιζηνίας-Μεθάνων . Troizinía-Méthanan kunnan verkkosivut. *
Messe des Morts

Messe des Morts on suomalaisen black metal -yhtye Beheritin EP-levy. Se julkaistiin 14. joulukuuta 1993 levymerkillä Necropolis Records. == Kappaleet == Kappaleet säveltänyt Nuclear Holocausto Vengeance sekä sanoittanut Demon Fornication ja Nuclear Holocausto Vengeance. === A-puoli === # # === B-puoli === # * # == Kokoonpano == * Nuclear Holocausto Vengeance – laulu, kitara, rumpukone, tuottaja \+ * Denis Cullen – grafiikka == Aiheesta muualla == * * Messe des Morts discogs.com -sivustolla Luokka:Beheritin albumit Luokka:Vuoden 1993 EP:t
I-divisioona (roller derby)

I-divisioona on Suomen toiseksi korkein roller derbyn sarjataso. Ensimmäinen kausi pelattiin 2014. == I-divisioonaan osallistuneet == Kausi Joukkueet runkosarjan mukaisessa järjestyksessä Nousijat Putoajat 2014 Porvoo Roller Derby, Oulu Roller Derby, Joensuu Roller Derby, Kuopio Roller Derby Ei nousijoita. Kuopio luopui sarjapaikasta. Tilalle Jyväskylä. 2015 Oulu Roller Derby, Jyväskylä Roller Derby, Joensuu Roller Derby, Porvoo Roller Derby Oulu nousi Suomi Cupiin kun Lahti luopui sarjasta, tilalle I-divisioonaan nousi Kuopio. Ei putoajia. 2016 Joensuu Roller Derby, Porvoo Roller Derby, Kuopio Roller Derby, Jyväskylä Roller Derby Ei nousijoita Kuopio luopui sarjapaikasta kaudeksi 2017–2018. Tilalle Rovaniemi roller derby ja Riverdale Rollers 2017 Kautta ei pelattu 2018 Jyväskylä Roller Derby, Riverdale Rollers, Porvoo Roller Derby, Joensuu Roller Derby, Rovaniemi roller derby 2019 Helsinki Roller Derby C-Kasetti, Riverdale Rollers, Kouvola Rock n Rollers, Pietari White Night Furies, Pohjanmaa United Rollers, Kuopio Roller Derby, Rovaniemi roller derby 2024 Riverdale Rollers, Kallio Rolling Rainbow Kinapori Fistfunkers, Tampere Roller Derby Howlin' Rolls, Oulu Roller Derby B, JoKu Seinä, Helsinki Roller Derby C-Kasetti Luokka:Roller derby
Jaakko Masonen

Jaakko Masonen (s. 10. marraskuuta 1957 Tampere) on historiantutkija ja Tampereen kaupungin kulttuuritoimenjohtaja. Hän on tutkinut erityisesti Suomen teiden historiaa. Masonen osoittaa väitöskirjassaan Hämeen härkätie : Synty ja varhaisvaiheet (1989) , että Hämeen Härkätie vakiintui jo 800-luvulla yhdystieksi, jossa kuljetettiin vientiin tarkoitettuja turkiksia Hämeestä Turkuun ja edelleen Eurooppaan. Samalla välittyi myös kulttuurivaikutteita nykyisen Suomen alueelle ja Suomesta ulospäin. == Lähteet == Luokka:Suomalaiset historioitsijat Luokka:Vuonna 1957 syntyneet Luokka:Elävät henkilöt
Dawn of Satan’s Millennium

Dawn of Satan's Millennium on suomalaisen black metal -yhtye Beheritin ensimmäinen EP-levy. Se julkaistiin marraskuussa 1990 levymerkillä Turbo Music. == Kappaleet == === A-puoli === # # === B-puoli === # # == Kokoonpano == * Nuclear Holocausto Vengeance – laulu, kitara * Demon Fornication – basso, taustalaulu * Sodomatic Slaughter – rummut \+ * Thorncross – kansikuva == Aiheesta muualla == * Dawn of Satan's Millennium discogs.com -sivustolla * Luokka:Vuoden 1990 EP:t Luokka:Beheritin albumit
Auringon Lapset

Auringon Lapset on suomalainen popyhtye, joka on virallisesti perustettu vuonna 2012. Yhtyeen on perustanut lauluntekijä Sauli Vuoti (laulu, kitara, koskettimet). Vaikka yhtye on virallisesti perustettu vasta 2012, kappaleita yhtyeelle on tehty jo vuodesta 2005 alkaen.http://www.facebook.com/auringonlapset Yhtye julkaisi Youtubessa ja Spotifyssä ensimmäisen virallisen kappaleensa ”Jotain bassojuttua” vuonna 2014.https://www.youtube.com/user/AuringonLapset Kappale sai yleisöltä loistavaa palautetta ja keräsi Youtubessa yli 100 000 katselua. Sen jälkeen yhtye teki keikkamyyntisopimuksen My Music Agencyn kanssa.http://www.mymusicagency.fi/artistit/auringon-lapset/ Yhtyeen ensimmäinen keikka oli Indican lämmittely Tavastialla vappuna 2014.http://www.smackthejack.net/onnigideon/26780 Välittömästi keikan jälkeen yhtye ilmoitti solmineensa levytyssopimuksen Riku Pääkkösen omistaman Ranka Kustannuksen kanssa.http://www.smackthejack.net/onnigideon/28212 Ranka Kustannus julkaisi yhtyeen debyyttisinglen ”Elokuun tyttö” heinäkuussa 2014.http://www.rankakustannus.fi/ Yleisö äänesti kappaleen heinäkuun 2014 ja syyskuun 2014 välillä Suomipopin Top10-listalle yli 30 kertaa.http://poptop10.radiosuomipop.fi// Yhtyeen debyyttilevy Raketilla kuuhun julkaistiin 2015.http://www.levykauppax.fi/artist/auringon_lapset/raketilla_kuuhun/#cd Albumin tuotantovastuun on bändin kanssa jakanut Mika Haapasalo. Yhtye on myös kuvannut musiikkivideon levyn nimikkokappaleesta ”Raketilla kuuhun”. Musiikkivideo oli ehdolla Oulun musiikkivideofestivaaleilla 2014.http://www.omvf.net/fi/paasivu/ Albumilta julkaistiin vielä singlet Raketilla Kuuhun ja Jotain Bassojuttua, jotka saivat osakseen runsasta radiosoittoa. Albumilla vieraili Kauko Röyhkä.https://www.facebook.com/AuringonLapset/posts/968259859912672https://fi- fi.facebook.com/Kauko-R%C3%B6yhk%C3%A4-virallinen-160605993987116/ Yhtye on julkaissut vuosina 2016-2018 seitsemän singleä. Silhoue, Taukki, Valkoinen on uusi musta, Päiväkorento, Vedenpinta nousee, Mä diggaan sua ja Poikaystävä. Kappaleita on striimattu mm. Apple Musicissa, Spotifyssä ja Youtubessa yhteensä reilusti yli miljoona kertaa. Auringon Lapset on kertonut mediassa valmistelevansa toista albumia, johon on valmiina jo toistakymmentä kappaletta. Albumilla yhtye tekee yhteistyötä mm. Puolan Radion Sinfoniaorkesterin kanssa.https://www.smackthejack.net/onnigideon/50928/ ==Diskografia== * Raketilla kuuhun (2015 Ranka kustannus) * Suomipop 2.0 (2020) * Määränpäätä ei ole asetettu (2022) ==Lähteet== Luokka:Suomalaiset popyhtyeet
Ampuminmaa

Ampuminmaa on saari Naantalissa Rymättylän alueella. Saaren pinta-ala on 0,96 neliökilometriä ja vakituisia asukkaita oli vuonna 2009 5. Vapaa-ajan asuntoja saarella oli 59, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä. Ampuminmaa sijaitsee Otavan ja Saloluodon saarten välissä. Saari on luode-kaakko-suunnassa pitkulainen ja sen suurin pituus on noin 2,5 kilometriä. == Lähteet == Luokka:Naantalin saaret Luokka:Rymättylä
At the Devil’s Studio 1990

At the Devil's Studio 1990 on suomalaisen black metal -yhtye Beheritin kuudes studioalbumi. Albumi oli määrä julkaista 90-luvun alkupuolella Turbo Musicin kautta, mutta se lykkääntyi keskinäisten ongelmien vuoksi. Yhtyeen rumpali Sodomatic Slaughter löysi albumin masternauhan omasta henkilökohtaisesta kokoelmastaan elokuussa 2010. Albumi julkaistiin lopulta kesäkuussa 2011 levymerkillä Kvlt. == Kappaleet == Kaikki kappaleet säveltänyt ja sanoittanut Nuclear Holocausto Vengeance. === A-puoli === # # # # # === B-puoli === # * # # # == Kokoonpano == * Nuclear Holocausto Vengeance – laulu, kitara, kosketinsoitin, musiikkiohjelmointi, Songwriting, Lyrics * Sodomatic Slaughter – rummut === Muut tekijät === * Joona Lukala – remasteroija * Thorncross – kansikuva == Arviot == * Examiner.com: http://www.examiner.com/review/review-of-beherit-s-at-the-devil-s-studio-1990 * Metalcrypt.com: http://www.metalcrypt.com/pages/review.php?revid=7400 * The Metal Observer: 8/10http://www.metal-observer.com/articles.php?lid=1&id;=18135 == Aiheesta muualla == * * At the Devil's Studio 1990 discogs.com -sivustolla == Lähteet == Luokka:Beheritin albumit Luokka:Vuoden 2011 albumit
Auva

Auva on saari Naantalissa Merimaskun alueella. Saaren pinta-ala on 0,07 neliökilometriä ja vakituisia asukkaita on 2. Vapaa-ajan asuntoja saarella on 9 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä. Auva sijaitsee kahden suuren saaren välissä: lännessä Otava ja idässä Luonnonmaa, sekä kaksi pienempää saarta: pohjoisessa Kaita ja etelässä Särkkä. Saaren suurin pituus on noin 460 metriä. == Lähteet == Luokka:Naantalin saaret Luokka:Merimasku
Celebrate the Dead

Celebrate the Dead on suomalaisen black metal -yhtye Beheritin EP-levy, joka julkaistiin 3. toukokuuta 2012. Se sisältää Helsingissä ja Bangkokissa heinäkuussa 2008 nauhoitettua demomateriaalia. == Kappaleet == ;A-puoli # ;B-puoli # * == Kokoonpano == * Nuclear Holocausto Vengeance – laulu, kitara, kosketinsoitin, musiikkiohjelmointi == Aiheesta muualla == * * Celebrate the Dead discogs.com -sivustolla Luokka:Vuoden 2012 EP:t Luokka:Beheritin albumit
CODATA

CODATA (Committee on Data for Science and Technology) on tiedejärjestö, joka on esimerkiksi määritellut Avogadron vakion. == Aiheesta muualla == *Kotisivu: Committee on Data for Science and Technology Luokka:Tiedejärjestöt Luokka:Standardisoimisjärjestöt
Haapaluoto

Haapaluoto on saari Naantalissa Merimaskun alueella. Saaren pinta-ala on 0,15 neliökilometriä ja vakituisia asukkaita on kaksi. Vapaa-ajan asuntoja saarella on viisi, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä. Haapaluoto sijaitsee Otavan länsipuolella monen pienen saaren ympäröimänä. Saaren suurin pituus on noin 660 metriä. == Lähteet == Luokka:Naantalin saaret Luokka:Merimasku
Isopaasi

Isopaasi on saari Naantalissa Merimaskun alueella. Saaren pinta-ala on 0,16 neliökilometriä, ja vakituisia asukkaita on yksi. Vapaa-ajan asuntoja saarella on kaksi, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä. Isopaasi sijaitsee Otavan länsipuolella monen pienen saaren ympäröimänä. Saaren suurin pituus on noin 570 metriä. == Lähteet == Luokka:Naantalin saaret Luokka:Merimasku
Rosalba Carriera

Rosalba Giovanna Carriera (7. lokakuuta 1675 Venetsia – 15. huhtikuuta 1757 Venetsia) oli venetsialainen rokokooajan taidemaalari, joka tunnettiin erityisesti muotokuvistaan ja miniatyyreistään sekä pastellivärien käytöstään. Carriera nousi tunnetuksi nuuskarasioihin maalaamistaan miniatyyrimuotokuvista, ja hän oli ensimmäinen, joka käytti niiden pohjana norsunluun väriä. Miniatyyriensä ansiosta Carriera sai roomalaisen Pyhän Luukkaan akatemian jäsenyyden 25. ikävuoteensa mennessä, ja hänestä tuli suosittu muotokuvamaalari Venetsiassa. Carriera siirtyi Pariisiin vuosiksi 1720–1721 ja saavutti sielläkin suosiota. Hän sai paljon tilauksia, joista yhden lapsikuningas Ludvig XV:n muotokuvasta. Hän pääsi myös Ranskan kuninkaallisen akatemian jäseneksi. Vuonna 1730 hän maalasi lyhyen aikaa Wienin hovissa. Carriera menetti näkönsä viimeisinä vuosinaan ja kuoli Venetsiassa 81-vuotiaana. ==Lähteet== Luokka:Italialaiset taidemaalarit Luokka:Rokokoomaalarit Luokka:Vuonna 1675 syntyneet Luokka:Vuonna 1757 kuolleet Luokka:Muotokuvamaalarit
Kairamaa

Kairamaa on saari entisen Merimaskun kunnan, nykyisen Naantalin kaupungin alueella. Saaren pinta-ala on noin 0,76 neliökilometriä. Vuonna 2009 saarella oli vakituisia asukkaita yksi, ja vapaa-ajan asuntoja saarella oli 18, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä. Saari on enimmäkseen kallioista metsämaata, korkeimman kohdan ollessa yli 32,5 metriä merenpinnan yläpuolella. Alavimmilla kohdilla on peltoja, joista osa on jo niittyyntynyt. Saarella on ajopolkuja sekä polkuja, ja saareen tulee sähköt. Kairamaa sijaitsee Otavan saaren luoteispuolella, lähimmillään noin 180 metrin etäisyydellä. Saari on lounas–koillissuunnassa pitkulainen, ja sen suurin pituus on noin 1,6 kilometriä. 1960- ja 1970-lukujen peruskartoissa saarella oli useita tiloja ja peltomaata kymmenisen hehtaaria. 70-luvulla saaren rannoilla oli kymmenkunta mökkiä. Kairamaa kuului Finnilän ja Killaisten kyliin sekä hyvin pieneltä osin Pappilaan. Saaren itärannalla on laaja ja vanha rantaniittyalue. Vaikka niitty on päässyt laajalti ruovikoitumaan laidunnuksen loputtua, on siellä vielä rantaniittyjen kasvilajistoa kuten: suolavihvilä, ketohanhikki, keltamatara, syysmaitiainen, hiirenvirna, alsikeapila, punanata ja mesiangervo. Kallioisissa ja avoimissa saarekkeissa kasvaa muun muassa ketoneilikka, keltamatara, metsäapila, isomaksaruoho, kissankello, pukinjuuri, kannusruoho, ahomansikka, puna-apila ja kalliokielo. == Lähteet == Luokka:Naantalin saaret Luokka:Merimasku
Kaita (Naantali)

Kaita on saari Naantalissa Merimaskun alueella. Saaren pinta-ala on 0,63 neliökilometriä, ja vakituisia asukkaita on kolme. Vapaa-ajan asuntoja saarella on 32, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä. Kaita sijaitsee kahden suuren saaren välissä: lännessä Otava ja idässä Luonnonmaa, sekä kaksi pienempää saarta: pohjoisessa Mustike ja Vaivo sekä etelässä Auva. Saari on pohjois-etelä- suunnassa pitkulainen ja sen suurin pituus on noin 1,87 kilometriä. == Lähteet == Luokka:Naantalin saaret Luokka:Merimasku
Helly Luv

Helly Luv (oik. Helan Abdulla, , s. 16. marraskuuta 1988 Urmia, Iran) on Suomessa varttunut kurdilainen näyttelijä ja laulaja, joka nykyään vaikuttaa Irakin Kurdistanin pääkaupungissa Arbilissa. == Lapsuus ja nuoruus == Luv syntyi Iranissa, josta hänen perheensä pakeni heti Luvin syntymän jälkeen pakolaisleirille Turkkiin. Vajaan vuoden kuluttua perhe sai turvapaikan Suomesta ja heidät sijoitettiin asumaan Lahteen. Tanssia ja pianonsoittoa harrastanut Luv muutti 18-vuotiaana Los Angelesiin luomaan omaa laulajan- ja näyttelijänuraansa. == Musiikki- ja elokuvaura == Luvin ensimmäinen single Risk it All julkaistiin vuonna 2013. Kappaleesta tehdyn musiikkivideon johdosta hän on kertonut saaneensa tappouhkauksia ääri-islamilaisilta ryhmiltä. Ensimmäisen elokuvaroolinsa Luv teki kurdilaisessa elokuvassa Mardan, joka tuli ensi-iltaan syyskuussa 2014. == Muuta == Helly Luv on perustanut Luv House -nimisen Kurdistanissa toimivan eläinsuojelujärjestön. Hänen äitinsä kuului Kurdistanin itsenäisyyden puolesta taisteleviin peshmerga-sisseihin ja myös Luv on vieraillut heidän luonaan Pohjois-Irakin kurdialueilla. Heinäkuussa 2014 hän oli paikalla ääri-islamilaista Isis- järjestöä vastaan käytyjen taistelujen aikana. Luv omistaa Kurdistanissa sijaitsevan Luvion Beauty Centerin ja hänellä on vaatemerkki nimeltä Luvion Couture. == Diskografia == === Singlet === *Down on the Floor (2012)https://mover.uz/watch/jeHMIg1 *Risk It All (2013) *Revolution (2015) *Finally (2017) *Guns & Roses (2018) *Boy Bye (2019) *Min Tu Navey (2020) *Mshtaglk (2021) == Filmografia == *Mardan (2014) == Lähteet == == Aiheesta muualla == *Näin koulukiusatusta lahtelaisesta tuli terrorijärjestöä vastaan taisteleva poppistara Yle.fi. 21.7.2015 *Helly Luv instagramissa. Luokka:Suomalaiset elokuvanäyttelijät‎ Luokka:Suomalaiset laulajat Luokka:Kurdit Luokka:Vuonna 1988 syntyneet Luokka:Elävät henkilöt
Norsunluurannikonkoro

Norsunluurannikonkoro on mandelainen kieli, jota puhuu äidinkielenään ihmistä Worodougoun alueella Norsunluurannikolla. Se kuuluu mandelaisten kielten manding-haaraan ja sen läheisiä sukukieliä ovat muun muassa kojaga, bambara ja djula. Kojagan ja norsunluurannikonkoron puhujat ymmärtävät suureksi osaksi toisiaan. == Lähteet == Luokka:Mandelaiset kielet Luokka:Norsunluurannikon kielet
Bani

Bani on Nigerin oikeanpuoleinen sivujoki Malissa. Sen pituus on 416 kilometriä ja valuma-alueen laajuus 130 000 neliökilometriä. Joki saa alkunsa Norsunluurannikolta virtaavista Baoulé- ja Bagoéjoista, jotka yhtyvät Dioïlan lähellä. Se virtaa tasangolla hitaasti kohti itää ja kääntyy sitten vähitellen kohti pohjoista. Sanin kaupungin alapuolella Bani muodostaa laajan tulva- alueen, joka yhtyy Djennén tienoilla Nigerin sisämaasuistoon. Joki laskee Nigeriin Moptin kaupungin luona. Tärkein sivujoki on Sikasson koillispuolelta virtaava Banifing (yksi monista samannimisistä joista). Banin keskimääräinen virtaus Dounan mittausasemalla on 513 kuutiometriä sekunnissa. Virtaus on suurimmillaan elokuusta marraskuuhun. Joinakin vuosina joki on maaliskuusta kesäkuuhun kokonaan kuiva. Sanin lähelle rakennettiin vuonna 2006 keinokastelua varten Talon säännöstelypato. Suunnitteilla on myös padon rakentaminen Djennén lähelle. ==Lähteet== Luokka:Malin joet Luokka:Nigerin vesistö
Dimorphanthera

Dimorphanthera on kanervakasvien heimoon kuuluva suku. Suvun lajeja tavataan Papua-Uudessa-Guineassa. == Lajeja == * Dimorphanthera alpina * Dimorphanthera amblyordinis * Dimorphanthera amoena * Dimorphanthera ampliformis * Dimorphanthera anchorifera * Dimorphanthera beccariana * Dimorphanthera brachyantha * Dimorphanthera bracteata * Dimorphanthera brevipes * Dimorphanthera collinsii * Dimorphanthera cornuta * Dimorpanthera dekockii * Dimorphanthera denticulifera * Dimorphanthera dryophila * Dimorphanthera elegantissima * Dimorphanthera fissilora * Dimorphanthera forbesii * Dimorphanthera gracilis * Dimorphanthera ingens * Dimorphanthera inopinata * Dimorphanthera intermedia * Dimorphanthera kalkmanii * Dimorphanthera kempteriana * Dimorphanthera keysseri * Dimorphanthera lancifolia * Dimorphanthera leucostoma * Dimorphanthera longistyla * Dimorphanthera macbainii * Dimorphanthera magnifica * Dimorphanthera megacalyx * Dimorphanthera microphylla * Dimorphanthera myzomelae * Dimorphanthera nigropunctata * Dimorphanthera obtusifolia * Dimorphanthera prainiana * Dimorphanthera robinsii * Dimorphanthera splendens * Dimorphanthera tedentii * Dimorphanther womersleyi == Lähteet == == Aiheesta muualla == * http://www.anbg.gov.au/cgi-bin/apni Luokka:Kanervakasvit
Canon de 100 mm modèle 1968

Canon de 100 mm modèle 1968 on Ranskan laivaston käytössä oleva 100 millimetrin ja 55 pituuskaliiperin laivatykki. Se on kevennetty versio edeltäneestä vuoden 1953 mallista mahdollistaen täysin automaattisen tulitoiminnan. Tykin kehittyneempiin versioihin on lisätty laskentatietokone. Tykin torni poikkeaa edeltäneestä mallista yhdestä valvontakuvusta tornin vasemmassa reunassa. == Versiot == Modèle 1968 CADAM () eli kehittynyt tulitoiminta on 1980-luvulla toteutettu kehityshanke. Modernisointien yhteydessä osa vanhemmistakin aluksista on varustettu tällä aseella. Modèle 1968-II tai Modèle 100 TR () oli 1990-luvun kehityshanke, jossa pyrittiin parantamaan tykin toimintavarmuutta ja käytettävyyttä. Tykkitorni valmistettiin komposiittimateriaalista tutkaheijastuksen pienentämiseksi. Malli on helposti erotettavissa edeltäjistään kulmikkaammasta muodostaan ja etuseinän portaiden puuttumisesta sekä valvontakuvun puuttumisesta. == Käyttö == Ranskan laivastossa asetta on asennettu ainakin seuraaviin aluksiin: ;Modèle 1968-II *La Fayette -luokan fregatit ;Modèle 1968 ja Modèle 1968 CADAM *Cassard-luokka *Floréal-luokan fregatit *D'Estienne d'Orves -luokan korvetit *Georges Leygues -luokka *Tourville-luokka == Lähteet == *navweaps.com Luokka:Laivatykit
Pyrrolidoni

Pyrrolidoni eli pyrrolidinoni eli 2-Pyrrolidinoni tai γ-butyrolaktaami (C4H7NO) on laktaameihin kuuluva heterosyklinen orgaaninen yhdiste. Yhdistettä käytetään lähtöaineena sekä liuottimena orgaanisen kemian synteeseissä valmistettaessa muun muassa polymeerejä ja lääkeaineita. == Ominaisuudet == Huoneenlämpötilassa pyrrolidoni on vaaleankeltaista nestettä tai valkoisia levymäisiä kiteitä. Yhdiste liukenee hyvin veteen ja moniin orgaanisiin liuottimiin kuten alkoholeihin, ketoneihin, dietyylieetteriin, etyyliasetaattiin, kloroformiin ja bentseeniin. Pyrrolidonin reaktiot ovat laktaameille tyypillisiä. Se muun muassa hydrolysoituu γ-aminovoihapoksi vetykloridin ja väkevien emäsliuosten vaikutuksesta, muodostaa suoloja alkalimetallien kanssa ja sen typpiatomi voidaan asyloida tai alkyloida. Anionisten kationien vaikutuksesta pyrrolidoni polymeroituu polypyrrolidoniksi (Nylon-4).Lowell R. Anderson & Kou-Chang Liu: Pyrrole and Pyrrole Derivatives, Kirk-Othmer Encyclopedia of Chemical Technology, John Wiley & Sons, New York, 2000. Viitattu 23.9.2014Albrecht Ludwig Harreus, R. Backes, J.-O. Eichler, R. Feuerhake, C. Jäkel, U. Mahn, R. Pinkos & R. Vogelsang: 2-Pyrrolidone, Ullmann's Encyclopedia of Industrial Chemistry, John Wiley & Sons, New York, 2011. Viitattu 23.9.2014 == Valmistus ja käyttö == Suuressa mittakaavassa pyrrolidonia valmistetaan lähinnä butyrolaktonin ja ammoniakin välisellä reaktiolla 250-290 °C:n lämpötilassa ja 8-9 MPa:n paineessa. Reaktiossa voidaan käyttää katalyyttinä magnesiumsilikaatteja. Reaktiossa käytetään ammoniakkiylimäärää. Pienempiä määriä yhdistettä voidaan valmistaa kuumentamalla γ-aminovoihappoa yli 200 °C:n lämpötilaan, pelkistämällä meripihkaimidiä elektrolyyttisesti tai katalyyttisesti, allyyliamiinin karborbonylointi, sukkinonitriilin vedytys hydrolyyttisissä olosuhteissa tai meripihkahappoanhydridin tai maleiinianhydridin ja ammoniakin reaktiolla jalometallikatalyyttien läsnä ollessa. Tärkein pyrrolidonin käyttökohde on reaktio etyynin kanssa, jossa muodostuu vinyylipyrrolidiinia ja edelleen polyvinyylipyrrolidiinia. Muita yhdisteestä saatavia kemikaaleja ovat muun muassa lääkkeenä käytettävä pirasetaami ja liuottimena käytettävä N-metyylipyrrolidoni. Yhdistettä voidaan käyttää myös korkealla kiehuvana liuottimena polymeerien valmistuksessa, polymeerien pehmentimenä, musteissa sekä lattiavahoissa ja kerosiinin värinpoistoon. Liuottimena se ei kuitenkaan ole typpeen sitoutuneen reaktiivisen vetyatomin vuoksi yhtä käytetty kuin N-metyylipyrrolidoni == Lähteet == == Aiheesta muualla == * *Human Metabolome Database (HMDB): 2-Pyrrolidinone *ChemBlink: 2-Pyrrolidinone Luokka:Amidit Luokka:Heterosykliset yhdisteet
Äetsän rautatieasema

Äetsän rautatieasema () on rautatieliikennepaikka -radalla Sastamalassa, Äetsän ja sitä aiemman Keikyän entisen keskustaajaman Pehulan pohjoispuolella. Liikennepaikka avattiin vuonna 1902, kun Äetsän villakehruutehtaan isännöitsijä Alfred Viljanen oli anonut pysäkkiä Kauvatsan ja Kiikan välille. Samassa yhteydessä rakennettiin myös tieyhteys Kiikasta Äetsän ja Keikyän kautta Kauvatsalle helpottamaan Äetsän villakehruutehtaan ja konepajan tuotteiden kuljettamista. Pysäkin nimeksi suunniteltiin perustettaessa Keikyää, mutta nimivalinta kohdistui lopulta Äetsään tehtaiden tunnettuuden perusteella. Bruno Granholmin piirustusten mukaan rakennettua asemarakennusta laajennettiin vuosina 1915 ja 1937. 1910- ja 1920-lukujen vaihteessa asemalta kulki kapearaiderata Kokemäenjoen yli Äetsän voimalaitoksen rakennustyömaalle. Vuonna 1937 rakennettiin puolestaan sivuraide kemikaalitehtaalle; liikenne tehtaalle lopetettiin 1990-luvullaja tehtaan raitelle johtanut linjavaihde on sittemmin purettu. Myös Äetsäntien ylittänyt tasoristeys on purettu. Lyhyitä jaksoja puskittunutta vanhaa rataa on edelleen maastossa. Äetsän entinen asemarakennus purettiin ja siirrettiin muualle keväällä 2016. Nykyisin ratapihan reunalla on vain laitetila. Henkilöliikenne lopetettiin vuonna 2003, ja vanha matkustajalaituri purettiin Lielahti–Kokemäki-rataosan perusparannuksen yhteydessä. ==Kuvia== File:Äetsän ratapihaa.jpg|Äetsän ratapihalta kohti Vammalaa File:Factory track.jpg|Osin puretun Finnish Chemicalsin teollisuusraiteen vaihteen paikka == Lähteet == Luokka:Sastamalan rautatieliikennepaikat Rautatieasema Luokka:Bruno Granholmin suunnittelemat rakennukset
Priya Sharma

Priya Sharma on kuvitteellinen hahmo englantilaisessa saippuasarja Emmerdalessa. Häntä esittää Fiona Wade. ==Cain Dingle== Priya Sharma tapaili Cain Dinglea jonkin aikaa salaa perheeltään. Cain Dingle teki kiusaa Priyan perheelle, esimerkiksi tappoi heidän kissansa ja puhkoi renkaat autosta. ==David Metcalfe== Priya alkoi salaa tapailla kaupanpitäjä David Metcalfea, Eric Pollardin poikaa. Suhteensa he pitävät salassa vankilassa istuvan Alician pojalta Jacobilta. Jacob tärveli Priyan auton, David vain puolusteli Jacobia ja Priya suuttuikin Davidille tästä. Jacob lopulta tunnusti tärvelleensä auton. Luokka:Emmerdalen hahmot
Socoura

Socoura on maalaiskunta ja sen keskuskylä Moptin alueen Moptin piirissä Malissa. Keskuskylä sijaitsee 15 kilometriä Moptista koilliseen. Kunnassa on 42 600 asukasta (vuonna 2009). Socouran kunnan pinta-ala on 905 neliökilometriä. Se rajoittuu pohjoisessa Moptin piirin Dialloubén, Kounarin ja Fatoman sekä etelässä Koubayen, Soyen ja Sion, idässä Bandiagaran piirin Pignari Banan ja lännessä Ténenkoun piirin Togoro Kotian kuntiin. Socouran kunnan keskellä sijaitsee Moptin kaupunkikunta. Seutu kuuluu Sahelin vyöhykkeeseen. Kunnan alueella virtaavat Niger ja sen sivujoki Bani, jotka tulva-aikaan muodostavat lukuisia järviä. Kuntaan kuuluu 28 kylää, joista puolet sijaitsee Nigerjoen tulva-alueella. Suurimmat kylät ovat Socoura, Diondiori, Djebitaka, Tongorogo ja Nantaka. Asukkaat ovat fulbeja ja heidän entisiä orjiaan rimaibeja, diawandoja, bozoja, markoja ja bambaroita. Paikallisia elinkeinoja ovat maanviljely, karjanhoito, kalastus, keräily ja kaupankäynti. Kunnan läpi kulkevat maantiet RN6, RN15 ja RN16. Palveluihin kuuluvat kuusi alakoulua, kaksi yläkoulua, kaksi koulutus- ja kehittämiskeskusta (CED), kaksi ammattikoulua ja terveysasema. Socouran kylässä on vesijohtoverkko. ==Lähteet== Luokka:Malin kunnat Luokka:Moptin piiri
Nikhil Sharma

Nikhil Sharma on kuvitteellinen hahmo englantilaisessa saippuasarja Emmerdalessa. Häntä esittää Rik Makarem. ==Yleistä== Nikhil ja hänen veljensä Jai Sharma omistavat makeistehtaan Emmerdalen kylässä. Makeistehtaassa työskentelee hänen tyttöystävänsä Gennie Walker. Nikhil oli aivan palavasti ihastunut assistenttiinsa Gennieen. Gennie ja Nikhil tapailivat, mutta Nikhilin käytöksen vuoksi Gennie ei halunnut tapailla häntä. Gennie tapaili hetken aikaa kylän eläinlääkäriä, Nicky Pritchard. Vasta sen jälkeen Nikhil tajuaa haluavansa Gennien ja alkaa taistella hänestä. Hän saa kuin saakin Gennien takaisin. Gennie tulee raskaaksi Nikhilille ja pelkää kertoa siitä miehelleen. Nikhil luulee Gennien muuttuneen käytöksen johtuvan siitä, että Gennie ei halua olla enää hänen kanssaan. Charity Sharma kuitenkin kertoo Nikhilille Gennien olevan raskaana ja he päättävät palata yhteen. Myöhemmin Nikhil muuttaa Gennien luo ennen lapsen syntymää. Nikhil koettelee Gennien hermoja ostaessaan harjoitteluvauvan. Nikhil ottaa harjoitteluvauvan aivan tosissaan ja tuo sen jopa Villapakkaan. Gennie synnyttää Majatalossa, jossa ovat Chastity Spencer ja Dan Spencer häät menossa. Luokka:Emmerdalen hahmot
Jai Sharma

Jai Sharma on kuvitteellinen hahmo englantilaisessa saippuasarja Emmerdalessa. Häntä esittää Chris Bisson. ==Yleistä== Jai ja hänen veljensä Nikhil Sharma omistavat makeistehtaan Emmerdalen kylässä. Jai oli naimisissa Charity Sharma kanssa. Jai kuitenkin makasi makeistehtaan siivojan Rachel Brecklen kanssa. Tämän seurauksena Rachel tuli raskaaksi Jaille ja alkoi odottaa tälle lasta. Jai halusi Rachelin pitävän lapsen, sillä hän piti sitä viimeisenä tilaisuutenaan tulla isäksi, epäonnistuttuaan siinä edellisen heilansa Mian kanssa. Lopulta Rachel synnytti pojan, Archien. Jai halusi Rachelin muuttavan pois kylästä ja vuokrasi hänelle asunnon kylän ulkopuolelta. Rachel asui siellä vähän aikaa, mutta ei tuntenut paikkaa kodikseen. Niinpä hän muutti takaisin kylään Jain ostamaan taloon. Charitylle hän sanoi Rachelin vain olevan vuokralla, vaikka hän ei vuokraa maksanut. Charity sai tietää Jain isyydestä vasta murtauduttuaan tämän koneelle ja löydettyä ultraäänikuvat. Rishi Sharma, Jain isä, sai tietää lapsesta löydettyään Jain toimiston laatikosta ultrakuvan. Jai yritti valehdella sen olevan Nikhilin ja Gennien, mutta kuvassa ollut nimi paljasti hänet ja Jai taipui kertomaan Rishille totuuden. Luokka:Emmerdalen hahmot
Kultainen lohikäärme

Kultainen lohikäärme () on Liz Williamsin vuonna 2007 ilmestynyt fantasiaromaani. Teos on Rikoskomisario Chen -sarjan kolmas osa. == Aiheesta muualla == * Precious Dragon: A Detective Inspector Chen Novel. Publisher's Weekly 1.6.2007. * Rich Horton: Precious Dragon. The SF Site 2007. * Donna Royston: Precious Dragon . Strange Horizons 20.2.2008. * Julianne Draper: A precious little tale by Liz Williams. Tampa Books Examiner 1.3.2010. Luokka:Englantilaiset fantasiaromaanit Luokka:Vuoden 2007 kirjat
Japaninalppiruusu

Japaninalppiruusu (Rhododendron brachycarpum) on alppiruusujen sukuun kuuluva kasvilaji. Toisinaan varsinaisena japaninalppiruusuna pidetään alalajia R. b. ssp. brachycarpum. Aasiassa japaninalppiruusua kutsutaan nimellä Rhododendron fauriei. Luonnonvaraisena sitä tavataan Japanissa ja Venäjälle kuuluvalla Kunaširin saarella. Japaninalppiruusu on 1-4 metriä korkea pensas. Lehdet ovat isot ja tummanvihreät ja pysyvät pensaassa ympäri vuoden. Kukinto on sarjamainen terttu, joka sijaitsee latvassa. Kukkien väri on valkoinen ja hieman punertavan sävyinen, kukissa on hieman pilkkuja ja ne ovat muodoltaan kellomaisia. Koreassa esiintyvää muotoa pidetään joissakin yhteyksissä erillisenä muunnoksena tai alalajina, jota Suomessa kutsutaan mustilanalppiruusuksi (R. b. ssp. tigerstedtii). Japaninalppiruususta on myös muita muunnoksia tai alalajeja, kuten R. b. ssp. fauriei. == Kuvia == Kuva:Rhododendron_brachycarpum_in_Mount_Cho_2003-08-02.jpg|Kukintoa Kuva:Rhododendron_brachycarpum_05.jpg|Punertavan sävyistä kukintoa Kuva:Rhododendron_brachycarpum_02.jpg|Lehdet Kuva:Rhododendron_brachycarpum_04.jpg == Lähteet == == Aiheesta muualla == * Trees and Shrubs Online: Rhododendron brachycarpum Luokka:Alppiruusut
FS Tourville (D610)

Tourville (runkonumero D610) oli Ranskan laivaston 1975 palvelukseen otettu Tourville-luokan hävittäjä, joka poistettiin palveluksesta kesäkuussa 2011. == Valmistus == Alus tilattiin Lorientin laivastontelakalta, missä köli laskettiin 16. maaliskuuta 1970. Se laskettiin vesille 13. toukokuuta 1973 ja otettiin palvelukseen 14. kesäkuuta 1975.Gardiner, Robert s. 113 == Palvelus == Alus poistettiin palveluksesta 11. kesäkuuta 2011. == Lähteet == * === Viitteet === Luokka:Tourville-luokan fregatit Luokka:Ranskalaiset kylmän sodan hävittäjät
Yazka Love

Yazka Love (s. 15. joulukuuta 1963 Oxford) on suomalainen toimittaja ja yrittäjä. Englannissa syntynyt ja Espoossa kasvanut Love on toiminut muun muassa lävistysstudion pitäjänä Helsingin Punavuoressa. Vuosina 1995–1996 hän juonsi MTV3:lla esitettyä Amatsonia-keskusteluohjelmaa yhdessä Marianne Heikkilän kanssa. Lovella on ollut viikoittainen sek­suaa­li- ja iden­ti­teet­ti­vä­hem­mis­tö­jen asioi­hin keskittyvä ohjelma Radio Helsingissä. Internetissä hän on ollut QAnon-salaliittoteorian tunnetuimpia suomalaisia kannattajia muun muassa YouTube-kanavallaan. Love työskentelee myös terveysanalyytikkona ja energiahoitajana. Hän on transsukupuolinen. == Lähteet == == Aiheesta muualla== Luokka:Suomalaiset radiotoimittajat Luokka:Suomalaiset salaliittoteoreetikot Luokka:Vuonna 1963 syntyneet Luokka:Elävät henkilöt
Swansean yliopisto

Swansean yliopisto (, ) on vuonna 1920 perustettu yliopisto Britanniassa Walesin Swanseassa. Opiskelijoita on alle 20 000\. Se on perustettu 1920 Walesin yliopiston osaksi, mutta on ollut vuodesta 2007 itsenäinen yliopisto. Yliopistojen rankinglistalla Swansean yliopisto on kaudella 2015–2016 välillä sijalla 400 yhdessä Tarton yliopiston kanssa. Yliopisto jakautuu kuuteen tiedekuntaan (college): * The College of Arts and Humanities (Taide- ja humanistinen tiedekunta) * The School of Management (Kauppa ja hallinto) * The School of Law (Oikeustieteellinen tiedekunta) * The College of Engineering (Teknisten tieteiden tiedekunta) * The College of Human and Health Science (Terveystieteet, sairaanhoito) * The College of Medicine (Lääketieteellinen tiedekunta) * The College of Science (Luonnontieteellinen tiedekunta) == Lähteet == == Aiheesta muualla == * * Yliopisto Luokka:Yhdistyneen kuningaskunnan yliopistot
Kitsiputous

Kitsiputous () on vesiputous Mallan luonnonpuistossa Enontekiöllä, Käsivarren Lapissa. Putouksen yhteiskorkeus on noin 100 metriä, korkein porras on 30 metrin korkuinen. Kitsiputousten sarjassa on putousta yhteensä 118 metriä 400 metrin matkalla. Kokonaiskorkeus saatiin ensimmäisen kerran mitattua tarkasti dronen avulla syyskuussa 2018. Kokonaisputouksesta ensimmäisen pystysuoran portaan osuus on 29 metriä ja sitä seuraavan 25 metriä. Näiden könkäiden jälkeen joessa on useita alle 10-metrisiä putouksia ja koskia. ==Lähteet== Luokka:Suomen vesiputoukset Luokka:Enontekiön luonto
Futgolf

Futgolf tai futisgolf on golfin tapainen pallopeli, jota pelataan jalkapallolla. Pelin nimi on yhdistelmä sanoista futis ja golf. Pelin ideana on saada normaalikokoinen eli viitoskoon jalkapallo noin 70 senttimetrin levyiseen reikään. Futgolfia pelataan yleensä yhdeksän tai 18 reiän mittaisella futgolfiin varta vasten suunnatulla kentällä. Tarkoituksena on saada pallo reikään mahdollisimman vähillä potkuilla, kuten golfissakin. Ensimmäinen nykyisten sääntojen mukainen futgolfkilpailu käytiin vuonna 2009 Alankomaissa. Yhdysvalloilla on myös oma futgolfliiga, American FootGolf League. Futgolfia pelataan ympäri maailman noin 25 maassa. Suomessa futgolfia voi pelata muun muassa Porin Golfkerhon kentällä Kalaforniassa, jossa on kuusiväyläinen kenttä. Ensimmäiset futgolfin MM-kisat käytiin vuonna 2012 Budapestissä Unkarissa. Futgolf on viime vuosina kasvattanut suosiotaan monissa maissa, kuten esimerkiksi Suomessa. == Lähteet == * http://footgolf.info/ * Aamulehti 23.9.2014 Luokka:Pallopelit Luokka:Golf
Rafael Cabral

Rafael Cabral Barbosa (s. 20. toukokuuta 1990) on brasilialainen jalkapallomaalivahti, joka edustaa Serie A:ssa pelaavaa SSC Napolia. Cabral on pelannut myös kolme ottelua Brasilian jalkapallomaajoukkueessa. == Seurajoukkueura == Cabral on Santos FC:n kasvatti. Hän debytoi seuran ykkösjoukkueessa liigassa vuonna 2010 ja nousi joukkueen ykkösmaalivahdiksi. Vuonna 2013 Cabral siirtyi Serie A:n huippuseuraan SSC Napoliin. Ensimmäisellä kaudellaan hän ei saanut paljoa vastuuta, sillä joukkueen ykkösmaalivahti oli Liverpool FC:stä lainalla ollut espanjalainen Pepe Reina. Hän debytoi kauden aikana kuitenkin Mestareiden liigassa. Kaudeksi 2014-15 Cabral otti ykkösvahdin tontin, sillä Reina palasi lainaltaan takaisin Liverpooliin ja siitä eteenpäin Bayern Müncheniin. == Maajoukkueura == Cabral debytoi Brasilian jalkapallomaajoukkueessa vuonna 2012. Samana vuonna hänet valittiin vuoden 2012 kesäolympialaisiin ykkösmaalivahdiksi, mutta hän loukkaantui ja joutui katselemaan sivusta, kun Brasilia voitti hopeaa. Cabralia pidetään suurimpana ehdokkaana uudeksi maajoukkuemaalivahdiksi, kun Júlio César lopetti maajoukkueuransa 2014 MM-kisojen jälkeen. == Lähteet == * * http://www.national-football-teams.com/player/47778/Rafael_Cabral.html Luokka:Brasilialaiset jalkapallomaalivahdit Luokka:Vuonna 1990 syntyneet Luokka:Elävät henkilöt
Ladies vs Ricky Bahl

Ladies vs Ricky Bahl on vuonna 2011 ilmestynyt intialainen romanttinen komedia, jonka on ohjannut Maneesh Sharma ja tuottanut Aditya Chopra. Päärooleja näyttelevät Ranveer Singh ja Anushka Sharma. Sivurooleja näyttelevät elokuvadebyyttinsä tekevä Parineeti Chopra, Dipannita Sharma ja Aditi Sharma. Elokuva sai inspiraationsa yhdysvaltalaisesta elokuvasta Kosto on suloinen. Ladies vs Ricky Bahl menestyi keskinkertaisesti. Se esitettiin Suomessa Artisokka Film Festival -elokuvafestivaaleilla vuonna 2012. == Juoni == Huijari Ricky Bahl vedättää monia naisia, kunnes kolme heistä päättävät yhdessä kostaa. == Näyttelijät == == Soundtrack == == Lähteet == == Aiheesta muualla == * Virallinen sivusto * * Luokka:Vuoden 2011 intialaiset elokuvat Luokka:Intialaiset romanttiset komediat Luokka:Hindinkieliset elokuvat Luokka:Yash Raj Filmsin elokuvat Luokka:Maneesh Sharman ohjaamat elokuvat
Yannick Bolasie

Yannick Bolasie (s. 24. toukokuuta 1989 Lyon, Ranska) on Ranskassa syntynyt kinshasankongolainen jalkapalloilija. Hänellä on myös Englannin kansallisuus, sillä hän eli nuoruutensa Englannissa ja aloitti pelaajauransa siellä. Bolasie pelaa kuitenkin Kongon demokraattisen tasavallan jalkapallomaajoukkueessa. Pelipaikaltaan hän on laitahyökkääjä. == Seurajoukkueura == Englantilaisessa Rushden & Diamondsissa uransa aloittanut Bolasie siirtyi vuonna 2007 maltalaiseen Floriana FC:hen, jossa hän teki pääsarjadebyyttinsä. Vain kauden Maltalla pelattuaan Bolasie palasi takaisin Englantiin, nyt Plymouth Argylen riveihin. Hän edusti seuraa vuodesta 2008 vuoteen 2011, jonka aikana hän oli kerran lainalla kasvattajaseurassaan Rushden & Diamondsissa ja kaksi kertaa Barnet FC:ssä. Plymouthissa pelejä kertyi 51 ja maaleja kahdeksan. Kesällä 2011 Bolasie siirtyi tuolloin Englannin Mestaruussarjassa pelanneeseen Bristol Cityyn. Cityä hän edusti vain kauden, ennen kuin siirtyi kaudeksi 2012-13 niin ikään Mestaruussarjassa pelanneeseen Crystal Palace FC:hen. Palace pelasi hienon kauden ja Bolasie iski kolme maalia, kun seura nousi yllättäen Valioliigaan ja Bolasie pääsi tekemään Valioliigadebyyttinsä. Se tapahtui elokuussa 2013. Fanien suosikiksi kikoillaan ja nopeilla pyrähdyksillään noussut Bolasie teki avausmaalinsa Valioliigassa syyskuussa 2014 Evertonia vastaan. Huhtikuussa 2015 hän teki uransa ensimmäisen hattutempun Sunderland AFC:tä vastaan. Kaudella 2014-2015 Bolasie teki 34 ottelussa neljä maalia ja seuraavalla kaudella 26 ottelussa viisi maalia. Bolasie siirtyi elokuussa 2016 Evertoniin lähes 25 miljoonan punnan siirtosummalla. Hän on tehnyt 29 valioliigaottelussa kaksi maalia. Hän on ollut Everton-vuosinaan lainakomennuksilla Aston Villassa, Anderlechtissa ja Sportingissa. == Maajoukkeura == Bolasie olisi voinut edustaa joko synnyinmaatansa Ranskaa, kasvumaatansa Englantia tai vanhempiensa kotimaata Kongon demokraattista tasavaltaa. Hän kieltäytyi kutsusta pelata Kongon paidassa vuoden 2013 Afrikan-mestaruuskisoissa vedoten seurajoukkuesyihin. Bolasie kuitenkin hyväksyi Kongon demokraattisen tasavallan kutsun myöhemmin ja debytoi maajoukkueen paidassa Libyaa vastaan MM-karsintaottelussa vuonna 2013. Hän oli mukana myös vuoden 2015 Afrikan-mestaruuskilpailuissa, joissa hän pelasi kuusi ottelua ja saavutti pronssia. Vuoden 2019 Afrikan-mestaruuskilpailuissa hän pelasi kolme ottelua. == Muuta == Niin ikään Kongon demokraattisesta tasavallasta kotoisin olevat jalkapalloilijat Lomana ja Kazenga LuaLua sekä entinen jalkapalloilija Trésor Kandol ovat Bolasie serkkuja. Lomana LuaLua pelaa nykyisin Peterborough Sportsissa ja hänen veljensä Kazenga LuaLua Lutonissa. == Lähteet == * * http://www.national-football- teams.com/player/51942/Yannick_Bolasie.html Luokka:Kinshasankongolaiset jalkapalloilijat Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Era

Era voi tarkoittaa: *Era, musiikkiprojekti *Era, joki Italiassa *Era, Shel Shapiron säveltämä laulu, Italian edustaja Eurovision laulukilpailussa 1975 *ERA, entinen Formula 1 -talli **ERA B, kilpa-auto *Era, Elvenkingin albumi *Euroopan unionin rautatievirasto, ERA
Jorma Järvi (pääjohtaja)

Jorma Järvi (26. huhtikuuta 1925 Ylihärmä – 31. maaliskuuta 2001) oli suomalainen ekonomi, vuorineuvos ja Keskusosuusliike Hankkijan pääjohtaja. Järven vanhemmat olivat toimitusjohtaja Laijo Järvi ja Kerttu Pesonen. Hän tuli Hankkijalle laskentamieheksi 1950-luvun alkupuolella ja nimitettiin osaston johtajaksi ja johtokunnan jäseneksi 1959. Järvi avusti 1961–1969 Hankkijan toimitusjohtajana toiminutta Eino Tuomolaa ja osallistui Hankkijan ja SOK:n ns. kauppasotaan. Siinä SOK havitteli muun muassa rehukauppaa ja Hankkija puolestaan laajensi toimintaansa esimerkiksi auto- ja öljykauppaan. Osuuskauppojen siirtyessä yhä enemmän pois Hankkijan jakeluverkostosta Hankkija rakensi omia toimipisteitä sekä 1975 valtakunnallisen keskusvaraston ja palvelukeskuksen Oulunkylään Helsinkiin. Laajimmillaan sillä oli 75 000 omistajajäsentä ja Hankkija-järjestö-niminen maatalousosuuskuntien verkosto. Hankkija ajautui jo 1960-luvulla alkaneen velkaantumisen myötä talousongelmiin ja sitä pidettiin kriisiyhtiönä, kun Järvi tuli sen toimitusjohtajaksi 1969 ja vielä myöhemmin 1975, jolloin hänet nimitettiin pääjohtajaksi. Järvi uudisti Hankkijaa ostamalla Rakennusliike Puolimatkan 1985 ja tuomalla sen myötä maatalouskaupan rinnalle rakennustuotannon ja -palveluja. Heti aikansa suurimpiin kuuluneen yritysjärjestelyn jälkeen 1986 hän jäi kuitenkin eläkkeelle ja hänen seuraajakseen tuli Pertti Tuomala. Järvi oli aktiivinen maanpuolustusjärjestöissä ja muun muassa ideoi Lotta-muistomitalin, jota jaettiin kymmenille tuhansille entisille lotille. Hän osallistui myös useiden maanpuolustusta koskeneiden historiateosten syntyyn, kuten Etelä-Pohjanmaan Suojeluskuntapiirin historian laatimiseen. Järven puoliso vuodesta 1946 oli Kaisu Helena Mesimäki. ==Lähteet== Luokka:Suomalaiset elinkeinoelämän vaikuttajat Luokka:Vuorineuvokset Luokka:Vuonna 1925 syntyneet Luokka:Vuonna 2001 kuolleet
Aristotélis (kunta)

Aristotélis ( eli Δήμος Αριστοτέλη, Dímos Aristotéli) on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta- ala on 739,9 neliökilometriä ja väkiluku 18 294 (vuonna 2011). Kunnan kuntakeskus on Ierissós. Aristotéliin kunta käsittää Chalkidikín niemimaan itäisen osan ja Áthoksen niemen pohjoisimman osan lukuun ottamatta Athoksen eli Pyhän Vuoren autonomisen munkkivaltion itsehallintoaluetta. Kuntaan kuuluvat myös saaret Ammoulianí, Drénia, Eleftherónisos ja Kafkanás. Kunta syntyi, kun Arnaía, Panagía ja Stágira-Ákanthos yhdistyivät vuoden 2011 alussa Kallikrates-suunnitelman mukaisesti. Kunta on nimetty sen alueella Stageirassa lähellä nykyistä Stágiran kylää syntyneen filosofi Aristoteleen mukaan. == Kunnan osat == Vuoden 2011 kuntauudistuksesta lähtien Aristotéliin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Arnaía Arnaía Arnaía 2 300 Neochóri Neochóri 714 Palaiochóri Palaiochóri 1 489 Stanós Stanós 929 Varvára Chrysí Aktí 82 Kafkanás (saari) 0 Kalývia Varváras 11 Varvára 538 Yhteensä: 6 063 Panagía Gomáti Develíki 34 Gomáti 509 Pýrgos Chiliadoús 14 Megáli Panagía Megáli Panagía 2 592 Pyrgadíkia Ágios Ioánnis Pródromos 38 Ássa 19 Pyrgadíkia 320 Yhteensä: 3 526 Stágira-Ákanthos Ammoulianí Ammoulianí (saari) 529 Drénia (saari) 0 Limáni 12 Trypití 6 Ierissós Gavrádia 73 Ierissós 3 266 Koumítsa 40 Limáni 4 Niréas 6 Xiropótamo 66 Néa Róda Chrysí Aktí 0 Metóchi Agíou Pávlou 2 Néa Róda 1 153 Skála 9 Olympiáda Olympiáda 741 Ouranoúpoli Ouranoúpoli 826 Stágira Stágira 352 Stratóni Stratóni 1 057 Stratoníki Eleftherónisos (saari) 0 Kryonéri 2 Stratoníki 561 Yhteensä: 8 705 Yhteensä: 18 294 == Lähteet == == Aiheesta muualla == * Δήμος Αριστοτέλη. Aristotéliin kunnan verkkosivut. *